Dėmėtasis rūgtis

Dėmėtasis rūgtis (Polygonum persicaria, sin. Persicaria maculosa) – rūgtinių (Polygonaceae) šeimos, rūgčių (Persicaria) genties augalas.

Vienmetis, žolinis augalas, užaugantis 20–60 cm aukščio. Stiebas status arba kylantis, bambliuotas. Lapai pailgi, lygiais kraštais, beveik bekočiai. Žiedai rožiniai, rečiau balti, susitelkę į varpas. Vaisius – riešutėlis. Žydi liepos–rugsėjo mėnesiais.
   
Auga drėgnose pievose, upių, griovių pakrantėse. Lietuvoje dažnas augalas.

Vaistinės augalo savybės 
Vaistams vartojama viršutinė lapuota dalis su žiedais. Preparatai vartojami užkietėjus viduriams, kraujuojant hemorojui, skatinant šlapimui.

Šaltiniai 

Rūgtiniai
Vaistiniai augalai
Piktžolės